West indies
వన్డే క్రికెట్‌ చరిత్రలో వెస్టిండీస్‌ రికార్డు
గయానా: వెస్టిండీస్‌ క్రికెట్‌ జట్టు తన వన్డే చరిత్రలో సరికొత్త మైలురాయిని సాధించింది. తొలిసారి వన్డే క్రికెట్‌లో మూడువందల పరు గులకు పైగా టార్గెట్‌ సాధించి కొత్త అధ్యాయాన్ని లిఖించింది. మూడు వన్డేల సిరీస్‌లో భాగంగా పాకిస్థాన్‌తో జరిగిన తొలి వన్డేలో వెస్టిండీస్‌ 309 పరుగులు టార్గెట్‌ను సాధించింది. తద్వారా విండీస్‌ వన్డే క్రికెట్‌ చరిత్రలో మూడు వందలకు పైగా టార్గెట్‌ను తొలిసారి ఛేదించినట్లయింది. అంతకు ముందు 44 సంవత్సరాల తన వన్డే క్రికెట్‌ చరిత్రలో 31 సార్లు మూడు వందలకు పైగా టార్గెట్‌ను ఛేదించడంలో వెస్టిండీస్‌ విఫలమైంది.2004లో దక్షిణాఫ్రికాతో జరిగిన మ్యాచ్‌లో విండీస్‌ టార్గెట్‌ను ఛేదిస్తూ 300 పరుగులు చేసింది.
అయితే అక్కడ విండీస్‌కు నిర్ధేశించబడిన టార్గెట్‌ 298 పరుగులు మాత్రమే. తాజా మ్యాచ్‌లో పాక్‌ విసిరిన 309 పరుగులు టార్గెట్‌ ఛేదనలో వెస్టిండీస్‌ ఓపెనర్‌ ఎడ్‌ లూయిస్‌ 47 మంచి ఆరంభాన్నివ్వగా, మిడిలార్డర్‌ ఆటగాడు కీరన్‌ పావెల్‌ 61 పరు గులతో హాఫ్‌ సెంచరీ సాధించాడు.ఆ తరువాత జాసన్‌ మొహ్మద్‌ 91 పరుగులతో చెలరేగి ఆడాడు.పాకిస్థాన్‌ బౌలింగ్‌ను చీల్చి చెండాడుతూ మెరుపు బ్యాటింగ్‌ చేశాడు.అతనికి ఆష్లేనర్స్‌ 34 పరుగులతో చక్కటి సహకారం అందివ్వ డంతో విండీస్‌ ఇంకా ఓవర్‌ మిగిలి ఉండగానే ఆరు వికెట్ల నష్టానికి టార్గెట్‌ చేరుకుంది.దీంతో సరికొత్త రికార్డును లిఖించింది.